આ સમારંભ નેશનલ કેમિકલ પોલિસી, પ્લાસ્ટીક પોલિસી, પેટ્રોલિયમ, કેમિકલ્સ અને પેટ્રોકેમિકલ્સ રિજીયન્સ, (પીસીપીઆઈઆર) અને ઈન્ડિયા કેમ 2018 ના સંદર્ભમાં મહત્વનો બની રહેશે. ગુજરાત દ્વારા જે ભૂમિકા બજાવવામાં આવી રહી છે તેનો ઉલ્લેખ કરતાં ડી.સી, મહેતાએ જણાવ્યું કે ” ગુજરાત ભારતના રસાયણ ઉદ્યોગમાં બે તૃતીયાંશ હિસ્સો ધરાવે છે. આથી સ્વાભાવિક છે કે ગુજરાતના રસાયણ ઉદ્યોગમાં જે કાંઈ ફેરફારો થશે તે નાથી સમગ્ર દેશના કેમિકલ ઉદ્યોગમાં ભારે અસર થશે. આંતરરાષ્ટ્રીય સ્તરે ચીન રસાયણ ઉદ્યોગના 40 ટકા હિસ્સાને નિયંત્રિત કરે છે, જ્યારે ભારતનુ યોગદાન માત્ર 3 ટકા છે. ચીનમાં એકમો બંધ થયાં હતાં તે સંદર્ભમાં ભારતમાં છેલ્લાં થોડાં વરસ ઉદ્યોગ માટે મુશ્કેલીનાં હતાં. પરંતુ ભારતની બાબતમાં સ્થિતિ હકારાત્મક છે. ભારતના કેમિકલ સેકટરનુ બજાર 160 અબજ ડોલરનુ ગણવામાં આવે છે જ્યારે ગુજરાતનુ બજાર 60 થી 70 અબજ ડોલરનુ ગણાય છે. આગામી થોડાંક વર્ષોમાં ગુજરાત 100 અબજ ડોલરના આંક સુધી પહોંચી જશે. ”